Reali väravavaht kahetseb lahkumist (0)
20-aastane Ukraina väravavavaht Andrei Lunin tunnistas, et poleks pidanud Real Madridist suvel laenule minema.
2018. aasta suvel 7,5 miljoni euro eest Luganski Zorjast Real Madridi saabunud Lunin laenati suvel Real Valladolidile, kuid pole veel seal mänguaega teeninud ning senise esikinda Jordi Masipi kohta kõigutanud. Eelmisel hooajal teenis ta Leganesis mänguaega vaid neljas liigamängus.
Suvel korraldas Real oma väravavahtide osakonda tõsiselt ümber. Pikaaegne esikinnas Keylor Navas siirdus PSG-sse, Luca Zidane laenati Racing Santanderile. PSG-st toodi Santiago Bernabeule omakorda Alphonse Areola.
"Keegi ei teadnud, et Keylor Navas lahkub Real Madridist. Mul oleks olnud võimalus jääda, kui ma teadnuksin seda," ütles Lunin The Football Hubile. "Keylori suhtumine aitas mul klubis mugavalt tunda. Me lõunatasime ja rääkisime tihti koos ning see aitas mind kõvasti."